Kenneth Branagh
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Kenneth Branagh er en britisk (nordirsk) skuespiller, manusforfatter og filmregissør. Han var først ved Royal Shakespeare Company, og i 1987 dannet han sitt eget teaterselskap under tittelen Renaissance Theatre Company.
Branagh filmdebuterte som skuespiller i High Season (1987). Han debuterte som filmregissør med Henry 5 (1989), en Shakespeare-filmatisering hvor han selv spilte tittelrollen. Branagh ble belønnnet med Oscar-nominasjoner for både beste regi og beste skuespiller.Branagh har siden regissert og spilt roller i filmer som Dead Again (1991), Peter's Friends (1992), kortfilmen Swan Song (1992; Oscar-nominasjon), Much Ado About Nothing (Stor ståhei for ingenting, 1993), Frankenstein (1994; tittelrollen), Hamlet (1997; tittelrollen; Oscar-nominasjon for beste manus) og Love's Labour's Lost (Danser med Shakespeare, 2000). The Magic Flute (2006) var en fantasifull filmversjon av Mozarts Tryllefløyten, og Sleuth (Skyggespill, 2007) en ny filmversjon av Anthony Shaffers skuespill, med Michael Caine og Jude Law.Han var en sprudlende slem skurk i Barry Sonnenfelds Wild Wild West (1999), spilte fordomsfull australsk embetsmann med urinnvånerne som mandat i Phillip Noyces Rabbit-Proof Fence (2002), medvirket i Harry Potter and the Chamber of Secrets (2002), var Henning von Tresckow, en av offiserene som forsøkte å drepe Hitler, i Valkyrie (2008) og ble Oscar-nominert for sin birolle som Laurence Olivier i My Week With Marilyn (2011).For TV har Branagh spilt Henning Mankells etterforsker Kurt Wallander i kriminalserien Wallander (2008), som ga ham en Emmy-pris.I 2012 ble han adlet og kunne kalle seg sir Kenneth Branagh. Han var i 1989–1995 gift med Emma Thompson. Les mer i Store norske leksikon film i Storbritannia